Semanis Senyumanmu

Semanis Senyumanmu ialah sebuah siri drama romantik beserta konflik Malaysia 2021 yang disiarkan di laman penstriman Disney+ Hotstar sebagai Hotstar Originals arahan Faizul Jais terbitan Parallax Pictures dengan kerjasama Primeworks Studios. Ia dibintangi oleh Aiman Hakim Ridza dan Daiyan Trisha. 

Siri ini telah ditayangan semula di saluran TV3 di bawah Slot Akasia pada 7 Oktober hingga 28 Oktober 2021 bagi menggantikan siri drama Perisik Cinta Tak Diundang dan digantikan oleh siri drama Mr. Bibik.  Drama Semanis Senyumanmu. MyInfoTaip. Dicapai 7 Oktober 2021. 

 Sinopsis 
Mengisahkan tentang Chef Azim (Aiman Hakim Ridza) yang bekerja sebagai tukang masak di sebuah restoran terkenal bersama Chef Jamal (Zoul Muhammad), Chef Ali (Thaqif Zohiri), Chef Lok (Lokman Hakim) dan Chef Fik (Adib Fikri) dan hasil masakannya selalu mendapat pujian. 

Chef Azim tidak berpuas hati apabila terdengar seorang pelanggan mengkritik kuih lopes yang dimasaknya tidak mempunyai tekstur yang memuaskan. 

Chef Azim cuba memasak semula kuih lopes dan meminta pandangan daripada stafnya dan tiada yang kurang pada kuih buatannya. Azim tidak dapat menerima kritikan tersebut dan menganggap pelanggan tersebut hanya perasan bagus.

Azra (Daiyan Trisha) membuka sebuah bakery bersama kawan baiknya, Iman (Aqilah Abas) dan banyak menyibukkan diri dengan membuat bermacam-macam jenis manisan sejak putus dengan teman lelakinya.

Iman risau melihat keadaan Azra dan menyuruh kawan baiknya itu supaya berehat buat sementara waktu daripada membuat kerja di bakery tersebut.

Pada satu hari, Chef Azim menemani anak saudaranya yang mahu membeli manisan di bakery berdekatan rumahnya. Sewaktu membuat bayaran, Chef Azim baru perasan yang pemilik bakery tersebut adalah orang yang sama mengkritik kuih lopesnya sebelum ini. 

Kali ini Chef Azim pula mengkritik balik roti buatan Azra yang tidak mempunyai tekstur yang memuaskan.

Mereka kemudiannya bertemu kembali dalam satu majlis, Azra meminta maaf pada Chef Azim dan menawarkan diri untuk mengajar Chef Azim membuat kuih memandangkan itu adalah kepakarannya.

Adakah Chef Azim akan bersetuju dengan tawaran itu dan berbaik dengan Azra?

Pelakon
 Aiman Hakim Ridza sebagai Chef Azim
 Daiyan Trisha sebagai Azra
 Aqilah Abas sebagai Iman
 Mia Deen sebagai Nisa
 Shekeen Waida sebagai Azreen
 Adib Azlan sebagai Izzat
 Shyrim Husni sebagai Naufal
 Abbas Mahmood sebagai Joe
 Akhmal Nazri sebagai Iqbal
 Zoul Muhammad sebagai Chef Jamal
 Thaqif Zohiri sebagai Chef Ali
 Adib Fikri sebagai Chef Fik
 Lokman Hakim sebagai Chef Lok
 Mikhail Afif sebagai Bob
 Sofea Ace sebagai Sofea
 Rozuki sebagai Fariz
 Ag Aziz sebagai Tok Baba
 Rashimah sebagai Rashimah
 Muhammad Nur Iman sebagai Shah

Pelakon undangan
 Zahirah MacWilson sebagai Zaza
 Awie sebagai Dirinya sendiri

 Rujukan 

 Pautan Luar 
 Semanis Senyumanmu di Disney+ Hotstar

Kategori:Drama Melayu 2021
Kategori:Rancangan TV3